Title: ประกาศองค์การบริหารส่วนตำบลวังชะโอน เรื่อง ขั้นตอนและกำหนดระยะเวลาในการให้บริการข้อมูลข่าวสาร

ประกาศองค์การบริหารส่วนตำบลวังชะโอน

ประกาศองค์การบริหารส่วนตำบลวังชะโอน
เรื่อง
ขั้นตอนและกำหนดระยะเวลาในการให้บริการข้อมูลข่าวสาร[๑]

อาศัยอำนาจตามพระราชบัญญัติข้อมูลข่าวสารของราชการ พ.ศ.
๒๕๔๐ มาตรา ๗ (๒) ประกอบกับประกาศคณะกรรมการข้อมูลข่าวสาร
เรื่อง หลักเกณฑ์ และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู
ประกาศเมื่อวันที่ ๒๔ กุมภาพันธ์ ๒๕๔๑
องค์การบริหารส่วนตำบลวังชะโอนจึงกำหนดหลักเกณฑ์ เรื่อง
ขั้นตอนและกำหนดระยะเวลาในการให้บริการข้อมูลข่าวสาร ดังต่อไปนี้

ข้อ
๑  ผู้มาขอตรวจข้อมูลข่าวสารลงชื่อในสมุดทะเบียน

ข้อ
๒  ผู้มาขอตรวจดูข้อมูลข่าวสาร
สามารถตรวจดูค้นหาข้อมูลข่าวสารได้ด้วยตนเอง
หรือจะขอให้เจ้าหน้าที่ประจำศูนย์ช่วยแนะนำค้นหาก็ได้

ข้อ
๓  หากผู้มาขอตรวจดูข้อมูลข่าวสารประสงค์จะได้สำเนาหรือสำเนาข้อมูลข่าวสารที่มีคำรับรองถูกต้องให้ยื่นคำร้องตามแบบฟอร์มที่องค์การบริหารส่วนตำบลวังชะโอนกำหนด
หรือเขียนขึ้นเอง โดยระบุข้อมูลข่าวสารที่ต้องการในลักษณะที่อาจเข้าใจได้ตามควร
ในการนี้ผู้ขอสำเนาต้องเสียค่าธรรมเนียมตามประกาศขององค์การบริหารส่วนตำบลวังชะโอน

ข้อ
๔ หากข้อมูลข่าวสารที่ประสงค์จะขอไม่ใช่ข้อมูลข่าวสารที่ต้องจัดไว้ให้ประชาชนตรวจดู
เจ้าหน้าที่ประจำศูนย์จะส่งคำขอไปให้หน่วยงานที่ครอบครองดูแลข้อมูลข่าวสารนั้น
พิจารณาดำเนินการต่อไป

ข้อ
๕  กำหนดระยะเวลาในการให้ข้อมูลข่าวสาร
๕.๑
การให้บริการสำเนาข้อมูลข่าวสารที่จัดไว้ในศูนย์ข้อมูลข่าวสารของราชการ
กำหนดระยะเวลาภายในวันทำการที่มีคำขอนั้น
๕.๒
การให้บริการสำเนาข้อมูลข่าวสารอื่น ๆ
ที่พร้อมจะให้ได้กำหนดระยะเวลาภายในวันทำการที่มีคำขอหรือโดยเร็ว  ทั้งนี้ ไม่เกิน ๑๕ วัน
๕.๓
ในกรณีที่ข้อมูลข่าวสารที่ขอมีจำนวนมากหรือไม่สามารถรวบรวมสำเนาให้แล้วเสร็จภายใน ๑๕ วัน องค์การบริหารส่วนตำบลวังชะโอนจะแจ้งให้ผู้ขอทราบภายใน
๑๕ วัน ว่าจะให้มารับข้อมูลข่าวสารได้ในวันที่เท่าใด

ประกาศ ณ วันที่ ๕
มกราคม พ.ศ. ๒๕๖๐
ประดิษฐ์  คุณนาเมือง
นายกองค์การบริหารส่วนตำบลวังชะโอน

ชวัลพร/ภวรรณตรี/จัดทำ
๒๕ เมษายน ๒๕๖๐

[๑] ราชกิจจานุเบกษา
เล่ม ๑๓๔/ตอนที่ ๒๙ ง/หน้า ๒๔๑/๒๐ เมษายน ๒๕๖๐